Diari Oficial de la Generalitat Valenciana


Sumari del DOGV 9627, del 28-06-2023 (2023/7265)

Extracte de la Resolució de 23 de juny de 2023, de la consellera d'Educació, Cultura i Esport, per la qual s'aproven les bases reguladores i es convoca la concessió de subvencions previstes en el Pla de recuperació, transformació i resiliència, per a finançar el suport del Pla estratègic de subvencions d'aqueixa conselleria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9627

Data del DOGV
:   28-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7265


Data del document
:   22-06-2023

Organisme emissor
:   Conselleria d'Educació, Cultura i Esport

Tipus de document
:   Extracte

Descriptors 

:   * Conselleria d'Educació, Cultura i Esport
    * ajuda pública

Extracte de la Resolució de 23 de juny de 2023, de la consellera d'Educació, Cultura i Esport, per la qual s'aproven les bases reguladores i es convoca la concessió de subvencions previstes en el Pla de recuperació, transformació i resiliència, per a finançar el suport del Pla estratègic de subvencions d'aqueixa conselleria. [2023/7265]  
BDNS (identif.): 704957.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/704957)  
  
Primer. Beneficiaris  
Els professionals inscrits en el Règim Especial de Persones Treballadores Autònomes, pimes i microempreses, així com persones físiques amb el compromís de constituir-se com a empreses o autònoms que complisquen els requisits previstos en les bases reguladores annexes.  
  
Segon. Objecte  
La present resolució té per objecte regular la concessió de subvencions als professionals inscrits en el Règim Especial de Persones Treballadores Autònomes, pimes i microempreses, així com persones físiques amb el compromís de constituir-se com a empreses o autònoms que complisquen els requisits previstos en les bases reguladores annexes, mitjançant règim de concurrència competitiva, per a donar suport a processos d'acceleració cultural en l'àmbit de les indústries culturals i creatives, realitzats entre l'1 de gener de 2022 i el 31 de desembre de 2026, que els permeta créixer i desenvolupar el seu potencial, la qual cosa servirà així de pol d'atracció econòmica i generació d'ocupació.  
  
Tercer. Bases Reguladores  
Les bases reguladores d'aquestes subvencions s'insereixen com a annex I de la resolució de convocatòria.  
  
Quart. Dotació pressupostària  
L'import global de les subvencions serà de 2.466.854,00 euros que es finançaran amb càrrec als crèdits procedents del Pla de recuperació, transformació i resiliència, programa 451.99 MRR Cultura i Esport, aplicació 61.55.94.128.33, línies S8622 i S1090 dels pressupostos de la Generalitat Valenciana per a 2023.  
  
Cinqué. Termini de presentació de sol·licituds  
El termini de presentació de sol·licituds serà de quinze dies a partir de l'endemà de publicació de la convocatòria.  
  
Sisé. Altres dades  
1. En aquesta convocatòria i en totes les fases del procediment es defineix com a cost subvencionable únicament la suma dels següents conceptes:  
a) Costos de la contractació dels serveis de les entitats dinamitzadores, conforme al punt 1.1 de les activitats subvencionables.  
b) Costos de la contractació dels serveis prestats per les entitats per a l'obtenció de formació que habilite o millore la capacitació per a l'abordatge dels reptes propis de la creació, implantació, creixement o internacionalització de projectes en la indústria cultural, conforme amb el punt 1.2 de les activitats subvencionable.  
c) Despeses de suport a la inversió: digitalització i aplicació de noves tecnologies a l'activitat principal, integració de tecnologies digitals (robòtica, realitat augmentada/virtual, Big Data) adopció de mesures de desenvolupament sostenible i impacte ambiental positiu, i altres inversions en actius materials que revertisquen en l'organització impulsant la seua acceleració.  
d) Despeses del personal propi del sol·licitant destinat directament al projecte de dinamització: import efectivament pagat en la data de la justificació de l'ajuda dels costos de personal laboral propi del sol·licitant empleat (retribucions brutes en nòmina i Seguretat Social a càrrec de l'empresa), d'acord amb la normativa d'aplicació.  
  
e) Despeses d'auditoria per a la justificació econòmica del projecte mitjançant auditors inscrits en el Registre Oficial d'Auditors de Comptes (ROAC).  
Es considerarà com a despeses corrents les despeses subvencionables dels apartats a), b), d) i e).  
Així mateix, es consideraran despeses d'inversió les despeses subvencionables de l'apartat c).  
L'import que es concedirà als qui resulten beneficiaris d'aquestes subvencions serà el 80 % del pressupost o cost subvencionable i no podrà superar els 100.000 euros.  
  
2. Els restants requisits per a poder sol·licitar aquestes subvencions són els que es determina en la resolució de convocatòria i en les seues bases reguladores.  
3. Els criteris de valoració que es tindran en compte per a la concessió d'aquestes subvencions són els que s'indiquen en la base 11 de les bases reguladores.  
4. El termini per a executar les inversions finalitza el 31 de desembre de 2026, i per a presentar la documentació justificativa de la subvenció quedarà obert amb la publicació de la resolució de concessió d'aquestes ajudes i finalitzarà el 31 de gener de 2027.  
  
València, 22 de juny de 2023.- La consellera d'Educació, Cultura i Esport: Raquel Tamarit Iranzo.